kardosdrur/scandi-wiki huggingface dataset:
Islamisk arkitektur

Den islamiske arkitektur har traditionelt været orienteret mod det abstrakte og geometriske, på samme måde som islamisk kunst i almindelighed. 

Islamisk kultur har en historie på omkring 1.300 år og en geografisk udbredelse fra Spanien til Indonesien, fra Centralafrika til det sydlige Rusland. Den omfatter mange forskellige traditioner, enten sociale, kulturelle, politiske eller religiøse synsvinkler. Alle  indfaldsvinkler har gennem skiftende epoker sat deres præg på den fælles muslimske kulturtradition. Arkitekturen har flere fællestræk med kunsten inden for det islamske kulturområde: først det nonfigurative, dernæst træk som symmetri, heldækkende geometriske mønstre på ydervæggene, arabesker, kalligrafiske ornament og klare farver. 

Arkitektoniske træk, som forekommer i hele den arabiske verden er hypostylene, gårdspladsen med fontæner og omkransende hvælvinger, nicher, iwan (en portaltype), kuppelen som omkranses af minareter, og ikke mindst mihrab, den rigt dekorerede niche i moskeen, som viser bederetningen mod Mekka.
Niclas Petersen

Niclas Genkel Petersen (født den 8. november 1980 i Herlev), er en dansk sanger, der bedst er kendt som Nik fra pop-duoen Nik & Jay.

Privatliv 
Privat danner Niclas par med danseren Sofie Mai Søberg. Sammen har de to børn Scarlett og Isadora

Niclas har gået på Herlev Gymnasium, og var på det tidspunkt meget vild med Nirvana og grungegenren.

Diskografi 
Med Nik & Jay

 Nik & Jay (2002)
 2 (2004)
 3: Fresh, Fri, Fly (2006)
 Engle eller dæmoner (2011)
 United (2013)
Længe leve drømmene (2019)

Eksterne henvisninger 

 
 

Sangere fra Danmark
Personer fra Herlev
Nik & Jay
Ohre

Ohre er en flod i de tyske delstater Niedersachsen og Sachsen-Anhalt og en af Elbens bifloder fra højre med en længde på 103 km. Den har sit udspring nord for Wolfsburg i Niedersachsen og løber hovedsageligt sydøstover og følger først grænsen mellem Niedersachsen og Sachsen-Anhalt. Efter Buchhorst løber den ind i Sachsen-Anhalt langs Mittellandkanal. Den munder ud i Elben nær Burg, nord for Magdeburg. Byerne Brome, Calvörde, Haldensleben og Wolmirstedt ligger langs floden.

Den øvre del af Ohre ligger i naturreservatet Drömling.

Floder i Niedersachsen
Floder i Sachsen-Anhalt
Morten Munkholm

Morten Toft Munkholm (født 22. september 1985) er en dansk mellemdistanceløber som har repræsenteret landsholdet på 3000 meteren i 2006, 2007 og 2009, samt 1500 meteren i 2008 og 2010. Skiftede i 2008/09 fra Randers Freja til Aarhus 1900. Vandt det nordiske mesterskab i cross i november 2009, såvel individuelt som for hold. Morten Munkholm vandt i sæsonen 2009/10 DAF's Vinterturnering første gang, og gentog sejren igen i 2010/2011. Han vandt Eremitageløbet tre gange 2010-2012.

Lørdag den 12. juni 2010 løb Morten Munkholm under A-kravet (3.41,00) til EM i Barcelona, Spanien med tiden 3.40,6 min. (manuel tidtagning) ved et løb i Watford, England. Allerede den 29. maj indfriede Morten Munkholm kravet med tiden 3.42,99 min. (B-krav) ved et løb i Manchester, England. Morten Munkholm indtager nu en ottendeplads på alle tiders danske rangliste på 1500 meter. Han deltog i EM i Barcelona 2010 på 1500 meter, hvor han blev slået ud i første omgang (semifinale) med tiden 3,43,05.

Personlige rekorder 
 800m 1.52,33 (2007)
 1500m 3.39,73 (2011)
 3000m 7.57.63 (2011)
 5000m 13.41,02 (2013)
 10 km 29.36 (2010)
 15 km 45.47 (2010)
 ½-marathon 1.5,45 (2008)
 Marathon 2.30,01 (2008)

Landshold 
 2011 EM Landshold på 1.500 m nr. 2 i tiden 3.45,47
 2010 EM Landshold på 1.500 m nr. 1 i tiden 3.48,37
 2009 EM Landshold på 3.000 m nr. 2 i tiden 8.22,95
 2008 Europa-Cup på 1.500m nr. 4 i tiden 3.58,41
 2007 Europa-Cup på 3.000m nr. 4 i tiden 8.25,06
 2006 Europa-Cup på 3.000m nr. 3 i tiden 8.40,39

Eksterne henvisninger 
 Morten Munkholm's mesterskaber 
 Morten Munkholm's website 
 Statletik-profil

Mellemdistanceløbere fra Danmark
Atleter fra Randers Freja
Atleter fra Aarhus 1900
Ole Hansen (løber)

Ole Hansen (født 1963) er en tidligere dansk langdistanceløber. Løb for Aarhus 1900.

Ole Hansen boede i Sorring, men blev ved et motionsløb spottet af Aarhus 1900, klubben, som op gennem 1970'erne fik stor fremgang. Ole Hansen fik som træner den tidligere løber og danske mester, Flemming Kempel, der efter en kort karriere trak sig tilbage som aktiv løber. Allerede i 1975 debuterede Ole Hansen på internationalt ved VM i cross.

I 1982 satte han den stadigt eksisterende danske juniorrekord på 3000 meter på 8.04.37. I 1983 tog Kempel imidlertidig sit eget liv efter en periode med stærke depressioner, hvilket påvirkede Hansens karriere negativt Først da hans tidligere lærer på Idrætshøjskolen Århus, Hans-Henrik Christensen, fra 1984 overtog træningen, kom der ro på de indre linjer.
Hansen begyndte at skifte træningsmetoder. I 1986 satte Ole Hansen så sine sidste personlige rekord på 5000 meter, hvor han ved DM i et stærkt besat felt tog sølv og få dage efter løb 8.00.91 på 3000 m ved Copenhagen Games. Ved udgangen af denne sæson ophørte samarbejdet med Christensen, der kun ønskede at fungere på amatørbasis.
Året efter satte Ole Hansen personlig rekord på 10 000 meter, uden træner. Christensen fortsatte et par år efter sin trænergerning i Skovbakken.

Personlige Rekorder 
    800 m: 1.48.?
  1.000 m: 2.29.?
 1.500 m: 3.48,2
 5.000 m: 13.54,77
 10.000 m: 29.00,20
 1/2 maraton: 1.04,29
 Maraton: 2.16,48

Karriere 
 VM i halvmarathon 1992 München. Nr. 92 i tiden 1:05.29 timer.

Eksterne henvisninger 
 Ole Hansen's mesterskaber 

Langdistanceløbere fra Danmark
Atleter fra Aarhus 1900
Fænomenalisme

Fænomenalisme er en i 1800-tallet opstået betegnelse for bestemte læreretninger og afledes af det græske phainomenon: for noget der kommer til syne i erfaringen. Der menes hermed at en ting i sig (ty. Ding an sich) ikke kan kendes gennem erfaringen, men snarere at dens tilsynekomst er en genstand for den erfaringsrelaterede erkendelse. Således kan erkendelsen af en genstand blot forholde sig til de bevidste sanseindtryk, 

Videre skal der skelnes mellem om der overhovedet formodes at være en realitet bag tilsynekomsterne, som det er tilfældet hos Immanuel Kant, eller om tilsynekomsterne skal ses som blotte sanseindtryk eller bevidsthedsgenstande som fx hos Ernst Mach. I det første tilfælde taler man om en objektiv fænomenalisme, i det sidste om en subjektiv fænomenalisme. Som en modstilling til fænomenalismen kan man betragte realismen.

Se også 
 Fænomenologi – Transcendental fænomenologi

Filosofi
Videnskabsteori
Fænomener
Wesenitz

Wesenitz er en flod i den tyske delstat Sachsen og en af Elbens bifloder fra højre med en længde på 83 km. Den har sit udspring i 515 meters højde,  i Hohwald, der er en del af Lausitzer Bergland, nær Neukirch,  og løber sydvestover gennem Bischofswerda, Stolpen og Dürrröhrsdorf-Dittersbach. Wesenitz munder ud i Elben nær Pirna. 
 

Floder i Sachsen
Christian Olsen (løber)

Christian Olsen (født 1974) dansk langdistanceløber som løber for Sparta Atletik og tidligere for Aarhus 1900. Han er uddannet fysioterapeut.

Internationale ungdomsmesterskaber 
 2003 NM  10000 meter 29.45,30

Personlige Rekorder 

 800 meter: 1,59,6 (1992)
 1500 meter: 3,49,83 (1998)
 3000 meter: 8.03,12 (2000)
 5000 meter: 13.52,22 (2003)
 10000 meter: 28.48,54 (2005)
 7,532 km: (Dansk mil) 21,54
 10 km landevej: 28,46 (2003)
 15 km landevej: 44,57 (2002)
 Halvmaraton: 1.03,35 (2005)
 Eremitageløbet: 39,24 (2002)

Eksterne henvisninger 
 Christian Olsen's mesterskaber 
 Statletik-profil

Langdistanceløbere fra Danmark
Atleter fra Sparta Atletik
Atleter fra Aarhus 1900
Maratonløbere fra Danmark
Claus Bugge Hansen

Claus Bugge Hansen (født 1970) er en dansk langdistanceløber, der løber for Odense atletik.

Personlige Rekorder 
 5.000 m 14.11,8 (2003)
 10.000 m 29.16,63 (2003)
 Halvmaraton 1.04,32 (2005)

Karriere 
 Guld i 2003 ved NM på 10.000 m med tiden 29:16.63

Eksterne henvisninger 
 Claus Bugge Hansen's mesterskaber 

Langdistanceløbere fra Danmark
Atleter fra Odense Atletik/OGF
Nordisk Mesterskab

Nordisk Mesterskab (forkortet NM) er normalt betegnelsen for mesterskaber imellem landene Finland, Sverige, Norge, Danmark og Island.

Sportskonkurrencer
Mesterskab
Kim Godtfredsen

Kim Godtfredsen (født 1966) er en grønlandsk langdistanceløber, som løber for Sparta Atletik. Han er grønlandsk rekordholder.

Personlige Rekorder 
 1.500m 3.47,84
 3.000m 8.09,5
 5.000m 14.12,52
 Marathon 2.25,22

Karriere 
 Deltager i 2003 ved EM i bjergløb og blev nr. 65. 
 Har løbet Europacup landskamp for Danmark to gange.

Eksterne henvisninger 
 Kim Godtfredsens mesterskaber 

Atleter fra Grønland
Hilo (Hawaii)

Hilo er en by i delstaten Hawaii i USA. Den er beliggende ved Hilobugten på nordøstsiden af øen Hawaii (The big Island, "Hawai'i" på hawaiiansk). Hilo har  indbyggere og er den største by og hovedstad på øen og den næststørste i staten.

Byen ligger tæt på de to vulkaner, den aktive Mauna Loa og Mauna Kea.

Det amerikanske universitet, University of Hawaii har en afdeling i byen.

Hilo er siden den den anden verdenskrig blevet ramt af to tsunamier, den 1. april 1946 og den 23. maj 1960 hvor der omkom henholdsvis 159 og to personer. I begge tilfælde var der store materielle skader på byen.

Byer i Hawaii
Lausitzer Bergland

Lausitzer Bergland er en lav bakket bjergkæde i den østlige del af Tyskland og i Tjekkiet. De ligger i Lausitz i Sachsen mellem Sachsiske Schweiz i vest og Neisse i øst. I syd går de over i Lausitzer Gebirge, hvor Zittauer Gebirge ofte regnes for en del af Lausitzer Bergland. Šluknov Hook i Tjekkiet bliver også nogle gange regnet for en del af bjergkæden.

Lausitzer Bergland er et kendt turistområde som er vist i flere film. Det er kendt for sine smukke landskaber og pittoreske byer med kirker i barokstil og træhuse. 

Populære turistbyer i området er Schirgiswalde, kendt for karnevallet i Lausitz, Šluknov med den kendte botaniske have, og Rumburk med et bycentrum fra middelalderen. Andre byer er Ebersbach, Großschönau, Sohland an der Spree, Kirschau, Crostau og Wehrsdorf.

Bjerge og bakker i Tjekkiet
Bjerge i Tyskland
Mambo

Den musikalske genre Mambo blev skabt af den cubanske musiker  Orestes Lopez i 1937 – Genren blev i sin tidlige fase kaldt Danzón-Mambo, da den havde sit udspring i den mere end 150 år gamle musikalske genre Danzón.

Mambo blev spillet første gang offentligt i 1938 for radiostationen Mil Diez, da Lopez spillede i den cubanske musiker Antonio Arcaños band: Arcaño y sus Maravillas. Genren blev med tiden blot kaldt Mambo.

Musikken Mambo fik internationalt gennembrud i 1949 ved Cubaneren Perez Prado, der senere fik tilnavnet "The Mambo King" – Perez Prado har bl.a. komponeret Mambo Nr. 5.

Både musikken og dansen som opstod til musikken, har fået navn efter en Haitiansk Voodoopræstinde ved navn Mambo.

Dansen
Den oprindelige dans Mambo starter for både manden og kvinden på højre ben på første taktslag i musikken, hvilket er atypisk, da stort set alle pardanse for kvinden danses på det modsatte ben af mandens, altså spejlvendt af hinanden: når herren er på det venstre ben, er kvinden på det højre.

Mambo danses med mange forskellige koreograferede trinsekvenser, og Cha Cha Cha-trinnene i dansen af samme navn stammer fra Mambo.

Den cubanske dans Mambo har intet at gøre med den Mambo (X-body Salsa), også kaldet On 2, der opstod i New York fra omkring 60’erne, som i sin tidlige fase blev danset til Mambo- og hurtigere Son-musik.

Eksterne kilder og henvisninger

Danse
Østrigske euromønter

Euro (€) er fælles valuta for de fleste af EU's medlemslande, inklusiv Østrig. Euromønterne har to forskellige sider. En fælles side som viser møntens værdi og en national side som er unik fra land til land.

De østrigske euromønter har forskellige motiver på alle de otte mønter. 1-,2- og 5-cent-møntene har tre forskellige alpinblomster som deres motiv. Henholdsvis Gentiana, Edelweiss og Kodriver. 10-, 20- og 50-cent mønterne præges af forskellige østrigske bygninger. 10-centens motiv er Stephansdomen, 20-centens er Belvedere og 50-centens er Wiener Secessionen. De to sidste mønter, 1- og 2-euroene har portrætter af de historiske østrigere Wolfgang Amadeus Mozart og Bertha von Suttner.

€2 jubilæumsmønter 

Euromønter efter land
Euromønter
Wiener Secession

Wiener Secession eller Wiener Sezession var en forening for billedkunstnere i Wien i tiden Fin de siècle. Wienerudgaven af jugendstilen kaldes også Wiener Secession efter denne forening.

Historie 
Wiener Secession blev oprettet 3. april 1897 af Gustav Klimt, Koloman Moser, Josef Hoffmann, Joseph Maria Olbrich, Max Kurzweil, Josef Engelhart, Ernst Stöhr, Wilhelm List og andre kunstnere som en udløber fra Künstlerhaus Wien, eftersom der blandt kunstnerne i Künstlerhaus var en fremherskende konservatisme, og traditioner samt historisk orientering med hensyn til kunstbegreberne blev vægtet højt. Forbillederne var Berliner Sezession og Münchner Sezession. Den første udstilling fandt sted i 1898.

Henvisninger 

Secession
Malere fra Østrig
Jugendstil
Pave Innocens 1.

Innocens 1. var pave fra 401 til 12. marts 417.

Han var ifølge Liber Pontificalis søn af Innocens af Albano, men ifølge den samtidige Hieronymus var faderen pave Anastasius 1. (399-401), som han efterfulgte som pave efter et enstemmigt valg. Han var i så fald født, før den senere pave blev præsteviet. Han voksede op blandt præsteskabet og var diakon for sin pavelige far.

Mens Innocens 1. var pave, blev Rom belejret tre gange af visigoterne under ledelse af Alarik 1. Ifølge en noget tvivlsom anekdote af Zosimus af Konstantinopel gav det anledning til så frygtelige udbrud af pest og sult, at befolkningen skulle have vendt sig mod de gamle hedenske guder. Paven var på rejse til Honorius i Ravenna, da Rom efter den tredje belejring blev plyndret i 410.

Innocens 1. sørgede for at varetage og udvide Roms autoritet. Rom var det sted, hvor alle disputter skulle afgøres, og hans kommunikation med blandt andre Victricius af Rouen, Exuperius af Toulouse, Alexander af Antiochia og andre er bevaret, og brevene viser – sammen med hans håndtering af sagen mellem Johannes Chrysostomos (397-403) og den ortodokse biskop Theophilus af Alexandria – at der var rig lejlighed til at fremme den. 

Han anlagde et beslutsomt synspunkt i den pelagiske kontrovers, hvor han bekræftede de beslutninger, som var taget på synoden for det prokonsulære Afrika, der afholdtes i Karthago i 416, og som var blevet tilsendt ham. Samtidig skrev han et tilsvarende brev til deltagerne i synoden i Mileve i Numidien, iblandt hvilke var Augustin af Hippo, som svar på en henvendelse derfra. 

Blandt Innocens 1.s breve findes et til Hieronymus og et andet til Johannes, biskoppen af Jerusalem, der handler om de ubehageligheder, pelagianerne havde beredt den førstnævnte i Bethlehem.

Han anses i den katolske kirke for at være en bekender på linje med Nazarius, Celsus og pave Viktor 1.

Helgener
Paver i antikken
Isaiah Osbourne

Isaiah Osbourne (født 15. november 1987 i Birmingham, England) er en engelsk fodboldspiller, der spiller for Forest Green Rovers. Han har tidligere spillet hos blandt andet Blackpool, Aston Villa, Nottingham Forest og Middlesbrough.

Eksterne henvisninger 

Fodboldspillere fra England
Fodboldspillere fra Aston Villa F.C.
Fodboldspillere fra Nottingham Forest F.C.
Fodboldspillere fra Middlesbrough F.C.
Fodboldspillere fra Blackpool F.C.
Personer fra Birmingham
MIDI

MIDI (Musical Instrument Digital Interface) er en industristandard som præcist definerer noder i et digitalt musikformat. Kommunikationsprotokollen lader computere, synthesizere, lydkort, trommemaskiner og andre elektroniske instrumenter kontrollere og udveksle information.

De fleste elektroniske lydværktøjer understøtter i dag MIDI, og det udgør et centralt bindeled i komponeringsprocessen for de fleste moderne musikere.

Software som støtter MIDI-standarden 
 GarageBand
 Finale
 Voyetra Digital Orchestrator Plus
 Cakewalk Sonar
 GVOX Encore
 Noteworthy
 Cubase
 Musicator
 Pro tools
 Cakewalk Kinetic
 FL Studio
 Ableton Live
 Nuendo
 Logic
 Reason
og mange flere.

Standarder 
Den første MIDI-standard som blev defineret hed General Midi (GM). Denne indeholder 128 instrumenter, og de fleste MIDI-enheder understøtter GM. Efterhånden som man fandt begrænsninger i GM, udviklede Yamaha sin egen XG-standard med over 700 instrumenter, mens Roland lancerede GS (General Standard). Begge disse standarder er bagudkompatible, og vil også afspille MIDI fra GM-enheder.

Blandt funktioner som blev defineret i GM, og beholdt i XG og GS er:
 Pitch bend
 Mod wheel
 Sustain
 Pan
 Expression

Eksterne henvisninger 

 Finale
 Cakewalk Sonar
 Cubase
 Pro Tools
 Ableton live!
 FL Studio
 BRELS MIDI Editor, en gratis, open-source editor med klassisk klaver roll brugergrænseflade. 

Filformater
Lydteknologi
Spooky Tooth

Spooky Tooth var et britisk hård rock-band dannet i 1967. Gruppen havde ingen store hits, men flere af deres album lå på top 100 over mest solgte.

Gruppen blev dannet af Mike Harrison (sang), Gary Wright (keyboard, sang), Luther Grosvenor (guitar), Greg Ridley (bas) og Mike Keillie (trommer). Ridley blev afløst i 1970 af Andy Leight da han skiftede til Steve Marriotts gruppe Humble Pie. Efterfølgende blev medlemmerne udskiftet oftere.

Diskografi 
It's All About (1968)
Spooky Two (1969)
Ceremony (1970)
The Last Puff (1970)
Witness (1973)
You Broke My Heart, So I Busted Your Jaw (1973)
The Mirror (1974)

Musikgrupper fra Storbritannien
Elastan

Spandex eller elastan er en polyurethan-fiber som har den egenskab, at den er meget elastisk. Den anvendes ofte i tekstilvarer, ofte i stof til undertøj, badedragter og strømper.

I Europa kendes fiberen som "elastan", mens i Nordamerika bruges "spandex", med trivialnavnene lycra, elaspan og dorlastan bruges i resten af verden.

Kunstfibre
Elastomerer
Tekstilfibre
Englands fodboldlandshold

Englands fodboldlandshold er det nationale fodboldhold i England, og landsholdet bliver administreret af The Football Association. England blev medlem af FIFA i 1872 selv om det engelsk fodboldforbund først blev stiftet i 1919. Holdet har deltaget i 13 VM-slutspil, og nationalstadionet er Wembley Stadium i London.

Englands hidtil eneste titel blev vundet ved VM i 1966 på hjemmebane, hvor man i finalen besejrede Vesttyskland med 4-2. Ved EM i 1968, VM i 1990 og EM i 1996 nåede man semifinalerne.

Truppen 
Følgende trup var udtaget til VM-kvalifikations kampene mod Andorra og Ungarn den 9. og 12. oktober 2021:

Mål og kampe er opdateret per d. 12 oktober 2021, efter kampen imod Ungarn.

Nylige indkald 
Følgende spillere blev ikke indkaldt til den seneste landskamp, men er blevet indkaldt til en A-landskamp indenfor de seneste 12 måneder.
 

 
INJ

 INJ

 

PRE

 

 INJ

 INJ

 
 
 
 INJ
 INJ/PRE

 INJ = Trak sig fra truppen på grund af skade
 PRE = Foreløbig trup
 RET = Pensioneret fra landsholdet

Turneringsoversigt

Europamesterskaberne

Verdensmesterskaberne

FIFA Confederations Cup

Eksterne henvisninger 
 Englands fodboldforbunds hjemmeside
CBS Records

CBS Records er et pladeselskab grundlagt af CBS Corporation i 2006 for at udnytte musik fra den underholdningsindustri som CBS Paramount Television var en del af. 

Pladeselskabet er en genoplivning af et tidligere CBS Records, som Columbia Records ejede i 1960'erne, hvor det hovedsageligt blev brugt til at udgive musik fra Columbia Records udenfor USA og Canada. Det selskab blev senere en del af det der i dag er Sony BMG.

Denne seneste inkarnation af pladeselskabet vil fokusere mere på digital distribution såsom iTunes og CBS Records' egen hjemmeside end traditionelle fysiske distributionsmetoder. Det nye CBS Records har hovedkvarter i CBS Television City i Los Angeles.

Eksterne henvisninger 
Officiel hjemmeside
Nyhedsindslag om det nye CBS Records

Pladeselskaber fra USA
ViacomCBS
Mozambiques største byer

Dette er en liste over Mozambiques største byer.

Det største byområde i Mozambique er Maputo. Området har 1.810.641 indbyggere (1. januar 2005). Dermed bor omkring ti procent af landets befolkning i hovedstadsregionen.

I tabellen er byer med mere end 20.000 indbyggere taget med. Antallet ved folketællingerne 1. august 1980 og 1. august 1997 samt et beregnet folketal 1. januar 2005 er vist nedenunder. Folketallet omfatter byen uden forstæder. Tabellen er sorteret efter folketal i 2005.

Eksterne henvisninger 
Instituto Nacional de Estatistica Moçambique
Befolkningstal fra http://www.world-gazetteer.com/     
Befolkningstal fra http://www.citypopulation.de/Mocambique.html
Stibo DX

Stibo DX A/S (tidligere CCI Europe A/S, Stibo A/S og Aarhus Stiftsbogtrykkerie. Aktieselskab) er en software virksomhed, som udvikler og leverer redaktionelle systemer til medie- og marketingbranchen. Virksomheden er kendt for sin CUE platform, som medier bruger til at producere og publicere indhold til hjemmesider, smartphones, sociale medier, apps, print, mm.

Stibo DX har hovedkontor i Højbjerg ved Aarhus og har derudover kontorer i Norge, Tyskland, USA og Bangladesh. Selskabet ejer tre datterselskaber: Escenic, RedBadge Consulting og Digital Collections.

Historie 
Stibo A/S fører deres historie tilbage til 1794 hvor trykkeren Niels Lund grundlagde Aarhuus Stiftsbogtrykkerie og udgav den første udgave af Aarhuus Stifts Tidender.
I 1927 bliver Aarhuus Stiftsbogtrykkerie solgt til Hans Kiær og det nuværende aktieselskab blev oprettet med navnet Aarhus Stiftsbogtrykkerie. Aktieselskab.
Fra 1988 har Stibo DX været specialiseret i at udvikle redaktionelle systemer til mediebranchen.

I 1991 lancerede virksomheden et af verdens første it-baserede værktøjer til redaktionelt sidedesign: CCI LayoutChamp. Siden da har CCI udviklet en række indholdsstyringssystemer (CMS), såsom CCI NewsDesk, CCI NewsGate og CCI Digital Publishing Solution.

Indtil 2004 angav virksomheden sin primære branche som bogtrykkeri og offsettrykkeri. Herefter blev det ændret til kundespecifikt software for i 2013 at bliver ændret til computerprogrammering.

I 2013 købte CCI den norske virksomhed Escenic, som udvikler online CMS-systemer. Sammen har de to virksomheder udviklet platformen CUE, der blev lanceret i 2016.

I 2019 blev CUE yderligere introduceret som en digital oplevelsesplatform til større virksomheder inden for detail og forbrugsvarer.

Organisation og ejerskab 
Administrerende direktør er Dan Korsgaard, mens bestyrelsesformand er Carsten Nygaard Knudsen.
Firmaet er ejet af Stibo A/S, der er ejet af Stibo Holding A/S, som er ejet at Stibo-Fonden.
Stibo Systems og Stibo Complete er søsterselskaber.

Teknik 
CCI har integreret løsninger fra
 Adobe InDesign og
 QuarkXPress

Referencer 

It-virksomheder i Danmark
Etableret i 1979
Manica (Mozambique)

Manica er en handelsplads i det vestlige Mozambique, som ligger vest for Chimoio i provinsen Manica.

Byer i Mozambique